thecodefatherco/RoDrive huggingface dataset:
Întrebare: Ce poate cauza transmiterea unor vibrații la volan?
Variante de răspuns:
Presiunea în pneuri este superioară celei recomandate de constructor
Pneurile insuficient umflate sau neechilibrate
Producerea unei explozii la un pneu
Răspuns corect: Pneurile insuficient umflate sau neechilibrate
Explicație: Circulația cu pneurile insuficient umflate sau neechilibrate poate cauza transmiterea unor vibrații la volan. Verificați presiunea pneurilor o dată pe lună, la rece, altfel spus atunci când vehiculul nu a circulat mai mult de 2 ore. Pentru a vă asigura că presiunea aerului este adecvată, nu vă raportați la indicațiile scrise chiar pe pneu, pentru că acestea arata presiunea maximă. Este preferabil să consultați manualul producătorului mașinii dumneavoastră. Schimbați între ele pneurile (permutați) la fiecare 10.000 de km și efectuați reglajul geometriei și echilibrarea roților o dată pe an.
Întrebare: Manevra de evitare, prin schimbarea direcției de mers, a unui obstacol aflat pe sensul dvs. de circulație, urmată de revenirea pe același sens, constituie:
Variante de răspuns:
Ocolire
Depășire
Situație de urgență
Răspuns corect: Depășire
Explicație: Depășirea este manevra prin care un vehicul trece înaintea altui vehicul ori pe lângă un obstacol, aflat pe același sens de circulație, prin schimbarea direcției de mers și ieșirea de pe banda de circulație sau din șirul de vehicule în care s-a aflat inițial.[OUG* Art. 45 alin. (1)] DE REȚINUT: Prin urmare, manevra de evitare a unui obstacol aflat pe sensul dvs. de circulație, prin schimbarea direcției de mers, urmată de revenirea pe același sens, se consideră a fi manevră de depășire.
Întrebare: Ce indică efortul mai mare depus la acționarea pedalei de frână?
Variante de răspuns:
Griparea cilindrilor receptori și a pistonașelor
Ruperea cablului frânei de staționare
Lipsa lichidului din instalația de frânare
Răspuns corect: Griparea cilindrilor receptori și a pistonașelor
Explicație: Dacă la acționarea pedalei de frână efortul depuseste mai mare ca de obicei, este posibil ca cilindrii receptori sau pistoanele sistemului de frânare sa fie gripate (blocate în cursul funcționării). Ruperea cablului frânei destaționarenu are ca efect efortul mai mare depus la acționarea pedalei de frână, acestea fiind sisteme de frânare diferite, iar defectarea unuia dintre ele nu duce și la defectarea celuilalt. Lipsa lichidului din instalația de frânareduce la un efort scăzutla acționarea pedalei de frână, sau poate duce chiar lafuncționarea în gola pedalei de frână.
Întrebare: Echipamentul de frânare nu este obligatoriu la remorcile cu masa totală maximă autorizată:
Variante de răspuns:
Mai mică de 750 kg
Mai mică de 400 kg
Mai mare de 750 kg
Răspuns corect: Mai mică de 750 kg
Explicație: Nu este obligatoriu ca remorcile cu o masă totală maximă autorizată mai mică de 750 kg să fie dotate cu echipament de frânare. Deși nu este obligatoriu, se recomandă dotarea acestora cu sistem propriu de frânare.
Întrebare: Ce permite modul de control electronic ABS, în situația unui început de blocaj al uneia sau al mai multor roți, în timpul frânării autovehiculului?
Variante de răspuns:
O mai bună încărcare a roților
Stăpânirea direcției autovehiculului
Un derapaj controlat
Răspuns corect: Stăpânirea direcției autovehiculului
Explicație: Atunci când se frânează brusc, roțile se blochează înrăutățind manevrabilitatea mașinii, situație în care virajele pentru evitarea obstacolelor devin imposibile. În ajutorul acestor situații, producătorii au dezvoltat un sistem de siguranță numit ABS (Sistem de Frânare Anti-Blocare). Acesta este un dispozitiv de evitare a derapajului necontrolat prin reducerea frânatului brutal, mai exact ne ajuta în situațiile în care ne panicăm și apăsăm cu putere sau chiar lovim pedala de frână, situație în care roțile se vor bloca. Abs-ul „simte” când pedala de frână este apăsată cu o așa putere încât roțile se vor bloca și eliberează presiunea aplicată pe sistemul de frânare astfel încât roțile să nu se blocheze niciodată. Neblocarea roților face ca acestea să aibă aderența cu partea carosabilă, aderența care face ca mașina să meargă în direcția în care doriți să virați.
Întrebare: Care dintre vehiculele de mai jos nu beneficiază de prioritate de trecere:
Variante de răspuns:
Vehiculele care schimba direcția de mers spre dreapta, față de cele care circulă din sens opus
Vehiculele care traversează o intersecție pe direcția înainte și întâlnesc culoarea verde a semaforului
Vehiculele care coboară față de cele care urcă, dacă pe sensul de mers al celor care urcă întâlnesc un obstacol
Răspuns corect: Vehiculele care coboară față de cele care urcă, dacă pe sensul de mers al celor care urcă întâlnesc un obstacol
Explicație: Atunci când schimbați direcția de mers spre dreapta aveți prioritate de trecere față de vehiculele care circulă din sens opus. Acestea trebuie să vă acorde prioritate de dreapta deoarece vă intersectați traiectoriile iar dv. veniți din partea dreaptă a acestora. Atunci când traversați o intersecție pe direcția înainte și întâlniți culoarea verde a semaforului, aveți prioritate de trecere față de toate celelalte vehiculele care circulă în acea intersecție. Atunci când coborâți o pantă,aveți obligația de a acorda prioritate vehiculelor care urcă, dacă pe sensul celor care urcă se află un obstacol imobil. În această situație legislația rutieră exceptează manevra de depășire a celor care urcă de la interzicerea de a efectua depășirea „se interzice depășirea vehiculelor când din sens opus se apropie un alt vehicul, iar conducătorul acestuia este obligat să efectueze manevre de evitare a coliziunii”. Prin urmare, vehiculele care NU beneficiază de prioritate de trecere, sunt vehiculele care coboară o pantă față de cele care urcă, dacă pe sensul de mers al celor care urcă întâlnesc un obstacol imobil.
Întrebare: Care este rolul termostatului?
Variante de răspuns:
Permite pornirea ușoară a motorului la temperaturi scăzute
Închide și deschide circuitul lichidului de răcire la anumite temperaturi
Asigură răcirea lichidului de frânare
Răspuns corect: Închide și deschide circuitul lichidului de răcire la anumite temperaturi
Explicație: Termostatul aparține instalației de răcire a unui motor cu ardere internă care are funcția de a închide orificiul de trecere a lichidului de răcire din blocul motor spre radiator, cât timp motorul este rece după pornire, pentru ca acesta să ajungă cât mai repede la temperatura optimă de funcționare, și de a-l deschide, spre a permite trecerea lichidului spre radiator, după ce motorul a ajuns la temperatura optimă de funcționare. Circulația frecventă cu termostatul defect și cu o temperatură a lichidului de răcire sub 60 grade Celsius, conduce la creșterea consumului de combustibil cu 30 până la 90%.
Întrebare: Ce rol are ambreiajul?
Variante de răspuns:
Comandă mărirea turației motorului, în funcție de sarcina transportată
Asigură viteze diferite ale roților motoare la parcurgerea curbelor
Realizează cuplarea progresivă și decuplarea motorului de restul transmisiei
Răspuns corect: Realizează cuplarea progresivă și decuplarea motorului de restul transmisiei
Explicație: Ambreiajul are rolul: Ambreiajul transmite mișcarea de rotație de la motor la cutia de viteze. Mișcarea se poate transmite: Astfel, se poate pleca lin de pe loc sau se poate merge foarte încet pentru a efectua parcări, întoarceri etc.
Întrebare: După o pană de cauciuc, ai fost nevoit să montezi roata de rezervă. Ce trebuie să ai în vedere la continuarea drumului?
Variante de răspuns:
Să nu conduci cu o viteză mai mare de 80 km/h
Să nu conduci cu roata de rezervă mai mult decât este necesar
Să nu iei persoane de ocazie în autovehicul
Răspuns corect: Să nu conduci cu roata de rezervă mai mult decât este necesar
Explicație: Viteza maximă cu care se poate circulă atunci când se circulă cu roata de rezervă montată nu este una generală de 80 de km/h. Viteza maxima în acest caz este înscrisă pe roata de rezervă sau în manualul de utilizare al autovehiculului și diferă de la un autovehicul la altul. De regulă, roata de rezervă a autovehiculului are dimensiuni și caracteristici diferite față de roțile standard, fiind de dimensiuni reduse se recomandă să nu se conducă cu aceasta mai mult decât este necesar, de regulă până la cel mai apropiat service și să nu se circule cu o viteză mai mare decât viteza înscrisă pe roata de rezervă sau în manualul de utilizare al autovehiculului. Nu este o condiție să nu luați persoane de ocazie în autovehicul atunci când se circulă cu roata de rezervă montată, dar este important să nu încărcați autovehiculul mai mult decât este prevăzut pe roata de rezervă sau în manualul de utilizare al autovehiculului.
Întrebare: Ce determină încălzirea tamburilor roții în timpul mersului?
Variante de răspuns:
Griparea cilindrilor receptori și a pistoanelor
Lipsa lichidului din instalația de frânare
Ruperea cablului frânei de staționare
Răspuns corect: Griparea cilindrilor receptori și a pistoanelor
Explicație: Încălzirea tamburilor roților în timpul mersuluieste determinată de griparea cilindrilor receptori și a pistoanelor, frecarea dintre saboți si tamburi fiind continuă. Instalația de frânarenu poate funcționa în lipsa lichidului din instalație, caz în care frecarea dintre tamburi și plăcuțe nu va mai exista și nici încălzirea nu mai poate apărea. Ruperea cablului frânei destaționarenu va afecta în niciun fel frâna deserviciu, acestea fiind sisteme de frânare diferite iar nefuncționarea unuia nu îl afectează și pe celălalt.
Întrebare: Blocarea unei roti in timpul mersului poate fi determinata de una dintre defecțiunile:
Variante de răspuns:
Ovalizarea tamburului
Griparea rulmenților
Uzura exagerata a saboților
Răspuns corect: Griparea rulmenților
Explicație: Ovalizarea tamburului va duce la simțirea unei vibrații în momentul frânării, iar roata respectivă nu va putea rula constant și continuu. Griparea rulmenților poate determina blocarea unei roți în timpul mersului. Frâna cu saboți se folosește, de regulă, pe puntea din spate, iar uzura exagerată a saboților va face ca frânarea să nu mai fie eficace.
Întrebare: Care este rolul bateriei de acumulatori?
Variante de răspuns:
Alimentează consumatorii cu energie electrică
Asigură funcționarea instalației de aprindere
Asigură funcționarea instalației de răcire
Răspuns corect: Alimentează consumatorii cu energie electrică
Explicație: Bateria unui autovehicul are rolul de a stoca energie electrică necesară pentru a porni motorul și pentru a alimenta consumatorii electrici atunci când motorul este oprit. O baterie de acumulatori pentru autovehicule trebuie să îndeplinească următoarele cerințe:
Întrebare: Care este rolul catalizatorului?
Variante de răspuns:
De a asigura depoluarea atmosferică, prin arderea completă a gazelor de evacuare
De a facilita arderea amestecului carburant in cilindrii motorului
De a filtra carburantul înainte de pulverizarea acestuia în cilindri
Răspuns corect: De a asigura depoluarea atmosferică, prin arderea completă a gazelor de evacuare
Explicație: Catalizatorul este poziționat pe galeria de evacuare a gazelor arse din motor, acesta tratează gazele arse ieșite din motor înainte ca acestea să fie eliberate în atmosferă, astfel asigură o poluare atmosferică redusă, prin arderea completă a gazelor de evacuare. Pentru scăderea poluării atmosferei autovehiculele sunt acum dotate obligatoriu cu catalizatoare, micșorând cantitatea de monoxid de carbon - CO și alte substanțe eliberate în atmosferă. În ultimele decenii au apărut norme de poluare drastice Euro l, Euro2 (Solenza), Euro3 și 4 (Logan și alte autovehicule) chiar Euro 5 sau 6, etc.  Foto: Catalizator cu sistem de încălzire EmicatSursa: Emitec Catalizatorulnuare rolul de a facilita arderea amestecului carburant in cilindrii motorului. Catalizatorul intervine după ce are loc arderea amestecului în cilindri. Catalizatorulnuare rolul de a filtra carburantul înainte de pulverizarea acestuia în cilindri. Catalizatorul intervine după ce are loc arderea amestecului în cilindri.
Întrebare: Conduci un autovehicul acționat cu motor cu aprindere prin scânteie, dotat cu catalizator (dispozitiv antipoluant). Ce fel de benzine trebuie să folosești?
Variante de răspuns:
Numai benzine fără plumb
Numai benzine aditive cu tetraetil de plumb
Orice fel de benzine cu cifra octanică peste 90
Răspuns corect: Numai benzine fără plumb
Explicație: Atunci când conduceți un autovehicul acționat de un motor cu aprindere prin scânteie, dotat cu catalizator (dispozitiv antipoluant), trebuie să utilizați numai benzină fără plumb. Pentru scăderea poluării atmosferei autovehiculele sunt acum dotate obligatoriu cu catalizatoare, micșorând cantitatea de monoxid de carbon - CO și alte substanțe eliberate în atmosferă. În ultimele decenii au apărut norme de poluare drastice Euro l, Euro2 (Solenza), Euro3 și 4 (Logan și alte autovehicule) chiar Euro 5 sau 6, etc. NU trebuie să utilizați benzine aditive cu tetraetil de plumb. Vezi explicația de la varianta A. Atunci când conduceți un autovehicul acționat de un motor cu aprindere prin scânteie, dotat cu catalizator (dispozitiv antipoluant), puteți să utilizați benzine cu diferite valori ale cifrei octanice, atât timp cât acestea sunt fără plumb. Cifra octanică (CO) reprezintă rezistența unui combustibil la detonație și poate fi între 0 și 100. În România benzinele cele mai des întâlnite sunt cu cifra octanică de 95 sau 98. Benzina cu CO 98, fiind mai rezistenta la detonație, este recomandată a se utiliza la motoarele care au raport de comprimare mărit.
Întrebare: Cum se sancționează adoptarea unui comportament agresiv în conducerea vehiculelor pe drumurile publice, dacă prin aceasta s-a produs un accident de circulație din care au rezultat avarierea unui vehicul sau alte pagube materiale?
Variante de răspuns:
Amendă contravențională și suspendarea exercitării dreptului de a conduce pentru o perioadă de 60 de zile
Anularea permisului de conducere
Suspendarea exercitării dreptului de a conduce pentru o perioadă de 120 de zile
Răspuns corect: Amendă contravențională și suspendarea exercitării dreptului de a conduce pentru o perioadă de 60 de zile
Explicație: Adoptarea unui comportament agresiv în conducerea vehiculelor pe drumurile publice,dacă prin aceasta s-a produs un accident de circulație din care au rezultat avarierea unui vehicul sau alte pagube materiale(însemnând un accident rutier fără victime), se sancționează cu amenda prevăzută înclasa a III-a de sancțiuniși cu suspendarea dreptului de a conducepentru o perioada de60 de zile. Dacă prin aceasta NU s-a produs un accident de circulație, se va sancționa mai „blând”, cu amenda prevăzută înclasa a II-a de sancțiuniși cu suspendarea dreptului de a conducepentru o perioadă de30 de zile.
Întrebare: Acvaplanarea poate fi evitata atunci când:
Variante de răspuns:
Pneurile sunt bune și viteza este redusă
Autovehiculul este dotat cu abs
Autovehiculul este supraîncărcat
Răspuns corect: Pneurile sunt bune și viteza este redusă
Explicație: Acvaplanarea, se produce atunci când pe carosabil se află un strat de apă care împiedică anvelopa să aibă contact cu asfaltul. În aceste condiții, controlul autovehiculului devine aproape imposibil. În general, acvaplanarea apare când două situații se întrunesc: carosabil acoperit cu apă pe porțiuni mari, și viteza mare de deplasare a autovehiculului. Acvaplanarea poate fi evitată dacă pneurile nu sunt uzate, iar viteza este redusă. Sistemul ABS (sistem de antiblocare a roților) ajută în cazul frânarii, nu ajută în cazul acvaplanării. Mai multe despre sistemul ABS găsiți aici -Sistemul ABS Chiar dacă autovehiculul este sau nu încărcat sau supraîncărcat tot va apărea fenomenul de acvaplanare, diferența ar fi că la autovehiculele încărcate va apărea puțin mai greu fenomenul de acvaplanare, dar tot va aparea. Trebuie știut că este interzisă supraîncărcarea unui autovehicul.
Întrebare: Dacă, după întreruperea contactului electric, motorul continuă să funcționeze, fenomenul se numește:
Variante de răspuns:
Detonație
Calare
Autoaprindere
Răspuns corect: Autoaprindere
Explicație: Detonația care apare în motoarele cu aprindere prin scânteie, este un fenomen de ardere anormală a amestecului carburant în cilindri, caracterizat prin faptul că, deși arderea începe corect, în momentul apariției scânteii, ea nu continuă doar prin avansarea frontului de flacără, ci în restul camerei de ardere apar zone în care amestecul carburant se autoaprinde, determinând o funcționare anormală a motorului. Detonația din motoare nu este propriu-zis o explozie, ci o succesiune de arderi rapide, care produc unele efecte asemănătoare exploziilor. În termenii de mecanică auto, calarea motorului înseamnă blocarea motorului. Dacă după întreruperea contactului electric, motorul continuă să funcționeze, fenomenul se numește autoaprindere.
Întrebare: Ce semnifică cuvântul TUBELESS inscripționat pe anvelopă?
Variante de răspuns:
Secțiunea pneului are formă tubulară
Anvelopa poate funcționa fără cameră de aer
Anvelopa este destinată folosirii pe vreme nefavorabilă
Răspuns corect: Anvelopa poate funcționa fără cameră de aer
Explicație: Cuvântul TUBELESS, imprimat pe o anvelopă, semnifică faptul că aceasta poate funcționa fără camera de aer, anvelopa poate reține presiunea la fel ca o cameră de aer. Un pneu se compune din: anvelopă, cameră de aer, (eventual și o bandă de protecție între cameră și jantă). În ultimul timp se folosesc mult pneuri fără cameră de aer - TUBELESS.
Întrebare: Cum sunt semnalizate benzile de circulație reversibilă, care vă permit să continuați deplasarea?
Variante de răspuns:
Cu dispozitive de culoare galbenă intermitentă
Cu semnalul verde de forma unei săgeți cu vârful în jos
Cu semnul roșu în cruce
Răspuns corect: Cu semnalul verde de forma unei săgeți cu vârful în jos
Explicație: Banda cu circulație reversibilă este banda de circulație, marcată și semnalizată, situată lângă axa drumului, destinată circulației autovehiculelor într-un sens sau în altul, în funcție de intensitatea traficului. Pe aceste benzi sensul de circulație este semnalizat de dispozitive care emit semnale luminoase:
Întrebare: La depășirea căror vehicule trebuie să păstrezi o distanță laterală mai mare?
Variante de răspuns:
La depășirea bicicletelor
La depășirea autobuzelor
La depășirea camioanelor
Răspuns corect: La depășirea bicicletelor
Explicație: La depășirea bicicletelor sau trotinetelor electrice există riscul ca cei care conduc aceste vehicule să se dezechilibreze sau să vireze brusc spre stânga fără să se asigure. De aceea legislația rutieră impune, începând cu finalul anului 2021, următoarele reguli pentru depășirea bicicletelor și trotinetelor electrice. Pentru a asigura odistanță laterală de siguranță corespunzătoare, conducătorii de autovehicule (cu excepția autovehiculelor cu două roți), vor efectua manevra de depășire a bicicletelor sau a trotinetelor electrice respectând,pe lângă obligațiile privind manevra de depășire,și următoarele obligații,în funcție de viteza cu care aceștia se deplasează(art. 118 alin. 2 din Regulament): În concluzie, dacă te deplasezicu până la 50de km/h ești obligatmăcar să încalci marcajul, iar dacă te deplasezicu mai mult de 50 de km/hești obligatmăcar să treci cu jumătate din lățimea autovehiculului peste marcaj. Trebuie reținut că acestea de mai sus nu sunt doar recomandări, acestea sunt obligații, iar nerespectarea lor se sancționează conform legii. De reținut că în cazul în care un sector de drum are acest marcaj realizat culinie continuănu se mai poate efectua depășirea bicicletelor sau trotinetelor electrice, pentru căeste interzisă încălcarea sau trecerea peste acest marcaj cu linie continuă, iarpentru depășirea acestor vehicule este obligatorie încălcarea sau trecerea peste acest marcaj. Singura opțiune, regulamentară, este de a merge în spatele acestor vehicule până la terminarea marcajului cu line continuă și începerea marcajului cu linie discontinuă care se poate încălca și se poate efectua regulamentar depășirea acestor vehicule. Aceste prevederi legislative legate de depășirea bicicletelor sau trotinetelor electrice au fost adăugate în 2021 în legislația rutiera.
Întrebare: Acționând o singură dată pedala de frânare, cursa acesteia este prea lungă. Acționând de repetate ori, cursa pedalei se scurtează. Cum trebuie să procedați?
Variante de răspuns:
Acționați frâna mai des
Reparați frâna într-un atelier specializat
Nu trebuie să faceți nimic, acest lucru este normal
Răspuns corect: Reparați frâna într-un atelier specializat
Explicație: Acționând o singură dată pedala de frânare, cursa acesteia este prea lungă, acționând de repetate ori, cursa pedalei se scurtează, în această situație este necesară o reparație a frânei într-un atelier specializat.
Întrebare: Distanța de frânare a autovehiculului depinde cel mai mult de:
Variante de răspuns:
Viteza
Profilul pneurilor
Eficiența sistemului de direcție
Răspuns corect: Viteza
Explicație: Distanța de frânare depinde de mulți factori, ca de exemplu tipul carosabilului sau condițiile atmosferice. Însă distanța de frânare depinde cel mai mult de viteza cu care ce deplasează autovehiculul.
Întrebare: Nu poți circula cu autovehiculul pe drumurile publice atunci când:
Variante de răspuns:
Lipsește simbolul „ro”
Autovehiculul prezintă scurgeri de carburanți sau de lubrifianți
Nu ai practică de conducere de cel puțin un an
Răspuns corect: Autovehiculul prezintă scurgeri de carburanți sau de lubrifianți
Explicație: Legislația rutieră NU prevede că simbolul „RO” este o condiție pentru a putea conduce autovehiculul pe drumurile publice. Dacă autovehiculul prezintă scurgeri de carburanți sau de lubrifianți nu îi este permisă circulația pe drumurile publice. Conducătorii de autovehicul care au mai puțin de un an în practica de conducere pot conduce autovehicule pe drumurile publice, dar trebuie să se conformeze unor reguli speciale, reguli pe care le găsiți aici -Codul Rutier - Obligațiile conducătorilor auto cu vechime mai mică de un an
Întrebare: Cum vei circula la trecerea pe lângă un grup de elevi care se deplasează în aceeași direcție, pe drumul național dintr-o localitate rurală?
Variante de răspuns:
Depășești grupul, semnalizând cu luminile de întâlnire
Preventiv, reduci viteza și ocolești cu prudență grupul
Folosești avertizorul sonor, pentru a îndepărta elevii de pe partea carosabilă
Răspuns corect: Preventiv, reduci viteza și ocolești cu prudență grupul
Explicație: Reducerea vitezei și sporirea atenției sunt cele mai importante dar în această variantă nu sunt menționate. Iar semnalizarea cu luminile de întâlnire nu ajută cu nimic în acest caz, aceștia nu le vor observa. Dacă vreți să vă faceți simțită prezența trebuie să folosiți semnalizarea sonoră (claxonul), dar de la o distanță mai mare de 25 de metri față de aceștia, mai aproape de 25 de metri de aceștia este interzis. Dacă circulați pe lângă un grup de elevi care se deplasează în aceeași direcție cu dumneavoastră, pe drumul național dintr-o localitate rurală, este recomandat, din punct de vedere al conduitei preventive, să reduceți viteza, să sporiți atenția și să ocoliți cu prudență grupul, doar dacă această manevră se poate efectua în condiții de siguranță, dacă nu, așteptați până ce se creează condiții optime pentru a ocoli grupul în siguranță. Trebuie știut că avem obligația să respectăm semnalele membrilor patrulelor școlare de circulație care acționează în imediata apropiere a unităților de învățământ, aceștia pot adresa semnale de oprire. Dar în această variantă de răspuns nu este specificată prezența membrilor patrulelor școlare. Reducerea vitezei și sporirea atenției sunt cele mai importante iar în această variantă nu sunt menționate. În plus, îndepărtarea elevilor de pe partea carosabilă este posibil să nu se poată realiza, datorită faptului că vă aflați într-o localitate rurală unde, de regulă, nu există trotuare. Iar avertizarea sonoră (claxonul) se face cu cel puțin 25 de metri față de cei cărora li se adresează, însă din întrebare reiese că sunteți foarte aproape de aceștia.